Lav et referat af nedenstående tekst:

Tekst:
Et stort marked, der løber tør for øl. Det skærer stadig i Tomas Fuglsangs ører, når han hører det. Men det var ikke desto mindre det, der skete sidste år på det traditionsrige Brønderslev Marked. -	Jeg har ikke haft problemer med at vise mig på markedet siden, men jeg har da talt med en helt masse mennesker, jeg ikke kendte før. Og du kan nok regne ud, hvad vi har talt om, siger Tomas Fuglsang, der er med til at indkøbe drikkevarer til markedet. Fredag slår Brønderslev Marked atter dørene op, og derfor har Tomas og de andre frivillige i år forberedt sig til tænderne for at undgå, at samme fadæse med tørlagte ølhaner sker igen. -	Vi har lavet en plan med, at vi i år har nogle ekstra ølcontainere, der kan returneres, siger Tomas Fuglsang. Han fortæller, at Brønderslev Marked har fået 10 ekstra ølconteinere på 450 liter stykket. Og hvis ikke der bliver brug for dem, kan de bare leveres tilbage til leverandøren. Øl-fadæsen, alle talte om Brønderslev Marked slog alle rekorder sidste år, ikke mindst fordi det var det første store marked herhjemme, der åbnede fuldt op efter coronanedlukningen. Men ølhanerne kunne altså ikke følge med det store fremmøde. Lørdag aften var der nemlig ikke mere øl tilbage. Et par nødankre blev båret ind i markedsteltet, men efter en lille halv times tid var de også tomme. Det kommer ikke til at ske i år, forsikrer Tomas Fuglsang. -	På grund af at alle festivalerne var aflyst sidste år, kunne vores leverandør ikke holde nødlageret åbent. Derfor kunne vi ikke bestille øl lørdag, siger han. -	Det kan vi i år. Så hvis vi løber tør i aften, så bestiller vi mere i morgen tidlig. Brønderslev Marked starter fredag eftermiddag og løber frem til mandag.

Referat:
Sidste år skete det, der bare ikke må ske. I år har Brønderslev Marked lagt en ny plan for at sikre nok øl.